नई दिल्ली। ऑटो रिक्शा परमिट से जुड़े कथित घोटाले पर दिल्ली के मुख्यमंत्री अरविंद केजरीवाल के इस्तीफे की मांग करते हुए आज बीजेपी कार्यकर्ताओं ने उनके घर के बाहर प्रोटेस्ट किया। बीजेपी ने इस घोटाले के लिए केजरीवाल और ट्रांसपोर्ट मिनिस्टर गोपाल राय को जवाबदेह ठहराया और उनके इस्तीफों की मांग की।
पुलिस ने किया वाटर केनन का इस्तेमाल
प्रदर्शनकारी सीएम हाउस की तरफ बढ़ने की कोशिश कर रहे थे। उन्हें तितर-बितर करने के लिए पुलिस ने प्रोटेस्ट कर रहे बीजेपी कार्यकर्ताओं पर वाटर केनन का भी इस्तेमाल किया।
क्या कहना है बीजेपी का?
इस मौके पर बीजेपी दिल्ली प्रदेश अध्यक्ष सतीश उपाध्याय ने कहा कि दिल्ली के जिन ऑटो-रिक्शा ड्राइवरों ने केजरीवाल को पूरा सम्मान और सपोर्ट दिया, वे आज खुद को ठगा हुआ महसूस कर रहे हैं।
उन्होंने आरोप लगाया, यह जानकर दुख होता है कि केजरीवाल सरकार ने असल ऑटो ड्राइवरों चालकों से परमिट लूटकर ऑटो माफिया को दे दिए।
उपाध्याय ने कहा कि लोग इस सरकार में अपना भरोसा खो बैठे हैं और बीजी केजरीवाल और राय का इस्तीफा मांगती है।
उपाध्याय ने कहा, हमने एलजी नजीब जंग से मांग की है कि वह इस मुद्दे पर ट्रांसपोर्ट डिपार्टमेंट से रिपोर्ट मांगें और जांच एंटी करप्शन ब्रांच को सौंप दी जानी चाहिए।
सरकार ने कैंसिल किए 900 से ज्यादा परमिट?
-दिल्ली सरकार ने ऑटो रिक्शा परमिट के के दिए जाने में कथित गड़बडिय़ों के बाद शनिवार को 900 से ज्यादा परमिट कैंसिल कर दिए थे।
-सरकार ने थ्री-व्हीलर के लिए परिमट जारी किए जाने में हुए कथित करप्शन को लेकर ट्रांसपोर्ट डिपार्टमेंट के तीन अधिकारियों को भी संस्पेंड कर दिया था।
आगे की स्लाइड्स में देखिए प्रदर्शन की फोटोज।
सभी फोटो - भूपिंदर सिंह।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva